ฮั่งเส็งปิดเช้าลบเพียง 3.64 จุด ขณะตลาดหุ้นจีนฟื้นตัว
ฮั่งเส็งปิดเช้าลบเพียง 3.64 จุด ขณะตลาดหุ้นจีนฟื้นตัว
5 ม.ค. 2559

ดัชนีฮั่งเส็งตลาดหุ้นฮ่องกงปิดเช้าลดลงเพียงเล็กน้อย โดยดัชนีฮั่งเส็งลดลง 3.64 จุด หรือ 0.02% ปิดภาคเช้าที่ 21,323.48 จุด เนื่องจากตลาดหุ้นจีนได้ดีดตัวขึ้นในการซื้อขายภาคเช้า หลังจากที่ร่วงหนักเมื่อวานนี้
เมื่อวานนี้ ทั้งตลาดหุ้นฮ่องกงและตลาดหุ้นจีนต่างก็ดิ่งลงอย่างหนัก จากความวิตกกังวลเกี่ยวกับเศรษฐกิจจีน หลังดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซินในเดือนธ.ค. ลดลงสู่ระดับ 48.2 จาก 48.6 ในเดือนพ.ย.